作者：刘克庄
词牌/韵律：沁园春

paragraphs: 驯於蹇驴，清於赐驹，我行尔从。
幸柴车堪驾，何惭韩众，药苗可采，长伴庞公。
野涧泉甘，阳坡草暖，有柏叶松枝充短供。
修梦想，去游灵囿沼，入望夷宫。
与夸夺子争雄。
生与死未知谁手中。
况嗾獒者众，放麑人少，大将触网，小亦伤弓。
风月和柔，山林深密，折角何如且养茸。
二虫喜，各衔花拜跪，来寿樗翁。